b'\n_START_ARTICLE_\nJetstr\xc3\xb8m\n_START_PARAGRAPH_\nJetstr\xc3\xb8mmen er en kraftig vestenvind, der ofte bl\xc3\xa6ser i 6-15 kilometers h\xc3\xb8jde. Jetstr\xc3\xb8mmen kan f.eks. v\xc3\xa6re 100-200 km bred og nogle f\xc3\xa5 kilometer h\xc3\xb8j. Jetstr\xc3\xb8mmene har stor betydning for vejrforholdene ved jordoverfladen. Siden 1979 er den nordligste jetstr\xc3\xb8m blevet svagere, hvilket s\xc3\xa6ttes i forbindelse med klima\xc3\xa6ndringerne._NEWLINE_Der er to hovedjetstr\xc3\xb8mme ved polarbreddegrader, \xc3\xa9n p\xc3\xa5 hver halvkugle og to mindre t\xc3\xa6ttere ved \xc3\xa6kvator. P\xc3\xa5 den nordlige halvkugle forekommer den polare jetstr\xc3\xb8m oftest mellem breddegraderne 30 og 70 og mellem 20 og 50 grader for den andens vedkommende._NEWLINE_Vindhastighederne varierer afh\xc3\xa6ngig af temperaturgradienten med middelhastigheder p\xc3\xa5 55 km/t om sommeren og 120 km/t om vinteren, dog er hastigheder p\xc3\xa5 op til 400 km/t m\xc3\xa5lt. Vindhastigheden skal v\xc3\xa6re h\xc3\xb8jere end 90 km/t for at kunne blive kaldt en jetstr\xc3\xb8m.\n_START_SECTION_\nJetstr\xc3\xb8mme bl\xc3\xa6ser mod \xc3\xb8st\n_START_PARAGRAPH_\nJetstr\xc3\xb8mme er mest \xc3\xb8stg\xc3\xa5ende vinde p\xc3\xa5 grund af corioliskraften.'